Visit Site
Recommended byColombia
2018 నవంబరు 21 నుంచి 2019 జనవరి 18 వరకు భారత్‌-ఆస్ట్రేలియా మధ్య టీ20, టెస్టు, వన్డే సిరీస్‌లు జరగనున్నట్లు పేర్కొంది. టీ20 సిరీస్‌తో భారత పర్యటన ప్రారంభమవుతుంది. డిసెంబర్ 6 నుంచి నాలుగు టెస్టుల బోర్డర్-గవాస్కర్ సిరీస్ మొదలవుతుంది. అనంతరం జనవరి 12 నుంచి మూడు వన్డేల సిరీస్‌ జరుతుంది. తొలి టీ20 మ్యాచ్ బ్రిస్బేన్‌లోని గబ్బా మైదానంలో జరగనుంది. అలాగే తొలి టెస్టు మ్యాచ్ అడిలైడ్‌లో ప్రారంభంకానుంది. ఇక సిడ్నీలో తొలి వన్డే జరుగుతుంది.
ఇదిలా ఉంటే, బాల్ టాంపరింగ్ వివాదంలో ఇరుక్కుని ఏడాది నిషేధానికి గురైన ఆసీస్‌ ఆటగాళ్లు స్టీవ్ స్మిత్‌, డేవిడ్ వార్నర్‌ ఈ మూడు సిరీస్‌ల్లో ఆడలేరు. వారిపై నిషేధం 2019 మార్చి వరకు ఉండటంతో ఈ సిరీస్‌కు దూరం కాక తప్పదు. ఇదే వివాదంలో 9 నెలల నిషేధం ఎదుర్కొంటున్న బాన్‌క్రాఫ్ట్‌ భారత్‌తో వన్డే సిరీస్‌కు అందుబాటులో ఉండనున్నాడు. మరోవైపు బోర్డర్-గవాస్కర్ సిరీస్‌లో భాగంగా భారత్, ఆస్ట్రేలియాల మధ్య డే అండ్ నైట్ టెస్టు నిర్వహించేందుకు కూడా సన్నాహాలు చేస్తున్నారు. వాస్తవానికి భారత్ ఇప్పటి వరకు పింక్ బాల్‌తో ఆడలేదు. ఆసీస్ ఇప్పటి వరకు నాలుగు డే నైట్ టెస్టు సిరీస్‌లు ఆడగా అన్నింటిలోనూ గెలిచింది.
ఇదీ షెడ్యూల్..
మొదటి టీ20: నవంబరు 21 - గబ్బా, బ్రిస్బేన్
రెండో టీ20: నవంబరు 23 - ఎంసీజీ, మెల్‌బోర్న్‌
మూడో టీ20: నవంబరు 25 - ఎస్‌సీజీ, సిడ్నీ
మొదటి టెస్ట్: డిసెంబరు 6 - అడిలైడ్ ఓవల్, ఆడిలైట్‌
రెండో టెస్ట్: డిసెంబరు 14 - పెర్త్ స్టేడియం, పెర్త్‌
మూడో టెస్ట్: డిసెంబరు 26 - ఎంసీజీ, మెల్‌బోర్న్‌ (బాక్సింగ్‌ డే టెస్టు)
నాలుగో టెస్ట్: జనవరి 3 - ఎస్‌సీజీ, సిడ్నీ
మొదటి వన్డే: జనవరి 12 - ఎస్‌సీజీ, సిడ్నీ
రెండో వన్డే: జనవరి 15 - అడిలైడ్ ఓవల్, ఆడిలైట్‌
మూడో వన్డే: జనవరి 18 - ఎంసీజీ, మెల్‌బోర్న్‌
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.